Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: a 96/2003. (XII. 18.) GKM rendelethez
Paragraph Index: 550

2. A havi teljesítmény-lekötés szabályai 2.1. A szolgáltató által gázátadó állomásonként lekötni kívánt legnagyobb napi teljesítmények joghatályos bejelentését a tervezett igénybevételt legalább 30 naptári nappal megelõzõen kell megtenni. 2.2. A lekötni kívánt teljesítmény bejelentésének késedelme (elmulasztása) esetén a szolgáltató — a bejelentett teljesítmény után a teljes szerzõdési idõszakra felszámolt viszonteladói teljesítménydíjon felül — köteles a nagykereskedõ részére pótdíjként megfizetni az adott gázátadó állomás(ok)ra a bejelentett teljesítmény éves viszonteladói teljesítménydíjának 1/365 részét a késedelem minden napjára. 2.3. A 2.2. pont szerinti pótdíjra vonatkozó számlát a nagykereskedõ a viszonteladói teljesítménydíj számlájával együtt jogosult kiállítani a szolgáltató számára, aki a pótdíj számláját a viszonteladói teljesítménydíj számlájával együtt köteles kiegyenlíteni. 2.4. A téli fogyasztási idõszakban lekötött havi teljesítményért a lekötés idõtartamának elsõ hónapjára a viszonteladói teljesítménydíj 90%-át és minden további megkezdett hónap után még 10%-át köteles megfizetni a szolgáltató. Minden új lekötés esetén a fizetendõ viszonteladói teljesítménydíjat a fenti módon kell kiszámítani. 2.5. A nem téli fogyasztási idõszakban lekötött havi teljesítményért, a lekötés idõtartamának elsõ hónapjára a viszonteladói teljesítménydíj 20%-át és minden további megkezdett hónap után még 5%-át köteles megfizetni a szolgáltató. Minden új lekötés esetén a fizetendõ viszonteladói teljesítménydíjat a fenti módon kell kiszámítani. 2.6. A téli fogyasztási idõszakban a szolgáltató által egy idõpontban legalább 3 hónapra lekötött teljesítmény esetében, a lekötött teljesítmény a szerzõdéses év hátralévõ részében térítésmentesen vehetõ igénybe. 2.7. A nem téli fogyasztási idõszakban a szolgáltató által egy idõpontban legalább 3 hónapra lekötött teljesítmény esetén, a lekötött teljesítmény a szerzõdéses év hátralévõ — téli fogyasztási idõszakon kívüli — részében térítésmentesen vehetõ igénybe. 2.8. A szolgáltató a lekötött viszonteladói havi teljesítményt részben vagy egészben köteles felajánlani a nagykereskedõnek azokra a hónapokra vonatkozóan, amelyekben a gázátadó állomáson a várható legnagyobb fogyasztás nem éri el a lekötött teljesítményt. Az értékesíteni kívánt teljesítmény legmagasabb hatósági ára a viszonteladói teljesítménydíj 1/12 részének 80%-a, az értékesíteni kívánt teljesítmény egész hónapokra megadott idõtartamára számítva. A felajánlott teljesítmény után a díjat a nagykereskedõ csak akkor köteles megfizetni, ha a felajánlott teljesítményt értékesíteni tudta. 2.9. A szolgáltató a gázátadó állomásonként lekötött napi teljesítmény 1%-nál nagyobb mértékû túllépése esetén — gázátadó állomásonként — köteles pótdíjat fizetni a nagykereskedõnek. A pótdíj a rendelet 6. számú melléklete szerint naponta számított pótdíjak közül az adott hónapon belül a legnagyobb érték. A teljesítmény-túllépés hõmennyiségben történõ meghatározásához a lekötött teljesítmény elszámolási fûtõértékét kell figyelembe venni. A teljesítmény-túllépés elszámolása a gázátadó állomáson mért napi mennyiségnek a kapcsolódó (elosztó)rendszer üzemeltetõje által, a szolgáltatóra — az ÜKSZ-ben a szállítóvezeték kilépési pontjaira vonatkozó allokálási szabályok szerint — leosztott napi mennyiségek alapján tör- 2003/148. szám ténik. Túllépés esetén a szolgáltató jogosult a gázmérõt a gázátadó állomáson leolvasni. 2.10. Ismételt teljesítmény túllépés esetén a pótdíj havonta ismételten felszámításra kerül. II. A nem háztartási fogyasztó éves teljesítmény-igénybevételének és havi teljesítmény-lekötésének szabályai

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes